Diari Oficial de la Generalitat Valenciana


Sumari del DOGV 7228, del 06-03-2014 (2014/1850)

RESOLUCIÓ de 28 de febrer de 2014, de la consellera d'Educació, Cultura i Esport, per la qual nomena David Morcillo García membre del Ple del Consell Valencià d'Universitats i de Formació Superior.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7228

Data del DOGV
:   06-03-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/1850


Data del document
:   28-02-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Consell Valencià d'Universitats i de Formació Superior

RESOLUCIÓ de 28 de febrer de 2014, de la consellera d'Educació, Cultura i Esport, per la qual nomena David Morcillo García membre del Ple del Consell Valencià d'Universitats i de Formació Superior.  
 [2014/1850]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25.1.d que el Ple del Consell estarà integrat, entre altres vocals, per un representant dels estudiants de cada una de les universitats del Sistema Universitari Valencià, triats entre ells pel procediment que establisca cada universitat.   
  
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats pel conseller competent en matèria d'universitats, amb la designació prèvia de l'òrgan corresponent, per un període de quatre anys, i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període que reste de mandat del membre que ha cessat.  
  
Segons consta en el certificat expedit per la Secretaria General de la Universitat d'Alacant, el Consell de Govern, en la sessió ordinària de data 30 de gener de 2014, va aprovar la designació de David Morcillo García com a representant dels estudiants en el Consell Valencià d'Universitats i de Formació Superior, en substitució d'Elena Garrigós Micó.  
  
Vist tot això, de conformitat amb el que preveu l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i d'acord amb la proposta de 18 de febrer de 2014, del director general d'Universitat, Estudis Superiors i Ciència, resolc:  
  
Primer  
Nomenar David Morcillo García vocal del Ple del Consell Valencià d'Universitats i de Formació Superior en representació dels estudiants de la Universitat d'Alacant, en substitució d'Elena Garrigós Micó.  
  
  
Segon  
D'acord amb el que establix l'article 26.1 de la Llei 4/2007, de 9 de febrer, de la Generalitat, el nomenament s'efectuarà pel període que reste de mandat del membre que ha cessat.  
  
Tercer  
Esta resolució produirà efectes des del mateix dia en què es publique en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra esta resolució, que posa fi a la via administrativa, es podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 28 de febrer de 2014.- La consellera d'Educació, Cultura i Esport: María José Catalá Verdet.